Kornhamnstorg

Kornhamnstorg on Tukholman vanhankaupungin lounaisosassa sijaitseva kolmionmallinen aukio, jolle päättyvät Lilla ja Stora Nygatan. Lounaispuolella aukiota rajaa Munkbroleden. Kornhamn oli alun perin satama, ja varhaisin maininta siitä on vuodelta 1427. Nimi viittaa siihen, että sen luokse ankkuroituivat viljalaivat, joiden lasti varastoitiin Korntorgetille (nykyinen Järntorget). Vanhankaupungin suuren tulipalon jälkeen sataman kohdalle muodostettiin 1620-luvulla tori, joka oli aikoinaan vilkas kauppapaikka mutta nykyisin rauhallinen aukio. Kuvia Lähteet Aiheesta muualla Kuvia tai muita tiedostoja aiheesta Kornhamnstorg Wikimedia Commonsissa